DA    DA 
 
 
 EUROPA -
KOMMISSIONEN   
Bruxelles, den 20.5.2015  
COM(2015) 212 final  
2015/0108 (NLE)  
  
Forslag til  
RÅDETS FORORDNING  
om ændring af forordning (EU)  2015/104 for så vidt angår visse fiskerimuligheder   
DA 2   DA BEGRUNDELSE  
1. BAGGRUND  FOR  FORSLAGET  
Med Rådets forordning (EU) 2015/104 fastsættes fiskerimulighederne for 2015 for visse 
fiskebestande og grupper af fiskebestande gældende for EU -farvande og for EU -fartøjer i 
visse andre farvande. Fiskerimulighederne ændres som regel adskillige gange i løbe t af den 
periode, de er fastsat for.  
2. RESULTAT  AF HØRINGER  AF INTERESSEREDE  PARTER  OG  
KONSEKVENSANALYSER  
Indførelsen af fangstbegrænsninger for bestemte redskabstyper og anvendelsen af 
områdelukninger er blevet drøftet indgående med medlemsstaterne. Med lemsstaterne blev 
bedt om at kortlægge havbarsfiskeriet og finde frem til, hvordan man kan reducere fangsterne 
af havbars og nedbringe dødeligheden for denne bestand i de forskellige fiskerier.  
Frankrig og Det Forenede Kongerige har identificeret en række  fangstbegrænsninger og deres 
virkning for forskellige metierer, der fisker efter havbars.  
3. JURIDISKE  ASPEKTER  AF FORSLAGET  
De foreslåede ændringer har til formål at ændre forordning (EU) 2015/104 som beskrevet 
nedenfor.  
I juni 2014 offentliggjorde Det I nternationale Havundersøgelsesråd (ICES) videnskabelig 
rådgivning om denne bestand, som har været i stærk tilbagegang siden 2012. Dertil kommer, 
at de gældende nationale foranstaltninger til beskyttelse af havbars ifølge Den 
Videnskabelige, Tekniske og Øko nomiske Komité for Fiskeri (STECF) generelt har vist sig at 
være ineffektive. Havbars er en langsomt voksende art, som bliver sent kønsmoden. 
Fiskeridødeligheden for denne bestand er i øjeblikket fire gange så høj som det niveau, der 
skal til for at sikre et maksimalt bæredygtigt udbytte (MSY). Havbarsbestanden i Det Keltiske 
Hav, Den Engelske Kanal, Det Irske Hav og den sydlige del af Nordsøen (ICES -afsnit IVb og 
c samt VIIa og d -h) er fortsat i en kritisk situation. Det er derfor nødvendigt at reducere 
fangsterne af fisk fra denne bestand så meget som muligt og at fremme rekrutteringen og 
beskytte gydestimerne.  
Der er allerede i januar 2015 truffet hasteforanstaltninger i henhold til artikel 12 i Europa -
Parlamentets og Rådets forordning (EU) nr. 1380/2013 for at gennemføre øjeblikkeligt 
gældende foranstaltninger til beskyttelse af gydestimer. Ved nævnte forordning ydes havbars 
midlertidig beskyttelse. Kommissionen har klart og tydeligt udtalt, at hasteforanstaltningerne 
er den første af tre forvaltningsfora nstaltninger, som skal træffes i 2015, og at den har arbejdet 
sammen med medlemsstaterne om at udarbejde disse foranstaltninger. Der er desuden allerede 
vedtaget en første ændring af forordning (EU) 2015/104 om fastsættelse af fiskerimuligheder 
med det for mål at indføre fangstbegrænsninger for det rekreative fiskeri, hvilket skal betragtes 
som den anden forvaltningsforanstaltning for havbars.  
Nærværende forslag udgør den tredje foranstaltning, der er drøftet med de medlemsstater, der 
har interesse i havbars fiskeriet. Ved nærværende forslag er det hensigten at indføre månedlige 
fangstbegrænsninger for specifikke metierer og et forbud, som skal understøtte de 
bevarelsesforanstaltninger, der allerede er truffet af Irland, idet det i henhold til irsk 
lovgivning er forbudt for irske fartøjer at udnytte havbars kommercielt. Det vil komme 
bestanden til gode, hvis der indføres et lignende forbud for alle EU -fartøjer, der fisker i 
området, og et sådant forbud vil hindre, at det målrettede fiskeri efter havbars udvides , og at 
DA 3   DA andet fiskeri flyttes til dette område. Det foreslås derfor at indføre et forbud mod 
havbarsfiskeri i ICES -afsnit VIIa-c, g og j -k, dog med mulighed for et begrænset fiskeri i Det 
Forenede Kongeriges territorialfarvande for at tage hensyn til den i kke-industrielle 
fiskerflåde. Fiskeriet bør også reduceres i ICES -afsnit IVb og c samt VIId, e, f og h ved hjælp 
af månedlige fangstbegrænsninger.  
Havbars fanges både i målrettet fiskeri og tages som bifangst i andre fiskerier. Det vurderes, 
at en fangstbe grænsning først og fremmest kommer til at have indvirkning på selve fiskeriet 
efter havbars, hvilket giver fiskerne mulighed for at tilpasse deres fiskeri med henblik på at 
begrænse fangsterne. Fangstbegrænsningerne er fastsat således, at det er muligt at lande 
utilsigtede fangster.  
DA 4   DA 2015/0108 (NLE)  
Forslag til  
RÅDETS FORORDNING  
om ændring af forordning (EU)  2015/104 for så vidt angår visse fiskerimuligheder  
RÅDET FOR DEN EUROPÆISKE UNION HAR — 
under henvisning til traktaten om Den Europæiske Unions funktionsmåde, særlig artikel 43, 
stk. 3,  
under henvisning til forslag fra Europa -Kommissionen, og  
ud fra følgende betragtninger:  
(1) I juni 2014 offentliggjorde Det Internationale Havundersøgelsesråd (ICES) 
videnskabelig rådgivning om bestanden af havbars i det nordøstlige Atlanterhav og 
bekræftede, at denne bestand har været i stærk tilbagegang siden  2012. Den 
Videnskabelige, Tekniske og Økonomiske Komité for Fis keri (STECF) har desuden 
vurderet de gældende nationale foranstaltninger til beskyttelse af havbars og har fundet 
dem generelt ineffektive. Havbars er en langsomt voksende art, som bliver sent 
kønsmoden. Fiskeridødeligheden for havbars i det nordøstlige At lanterhav er i 
øjeblikket fire gange så høj som det niveau, der skal til for at sikre et maksimalt 
bæredygtigt udbytte (MSY).  
(2) Ved gennemførelsesforordning (EU) 2015/1111 har Kommissionen vedtaget 
hasteforanstaltninger på grundlag af artikel 12 i Europ a-Parlamentets og Rådets 
forordning (EU) nr. 1380/20132 med det formål at reducere den fiskeridødelighed, der 
forårsages af fiskeri med flydetrawl efter havbarsgydestimer.  
(3) Rådets forordning (EU) 2015/1043 er ændret ved Rådets forordning (EU) 2015/5234 
med det sigte at reducere fiskeridødeligheden som følge af rekreativt fiskeri.  
(4) Det er nødvendigt at reducere fangsterne yderligere, og fangsterne i målrettede 
fiskerier efter havbars bør derfor reduceres ved at indføre månedlige 
fangstbegrænsninger i ICES -afsnit IVb og IVc såvel som i VIId, VIIe, VIIf og VIIh. 
Der bør også gælde månedlige fangstbegrænsninger i Det Forenede Kongeriges 
territorialfarvande i ICES -afsnit VIIa og VIIg. En sådan foranstaltning skulle give 
                                                 
1 Kommissionens gennemførelsesforordning (EU) 2015/111 af 26. januar 2015 om foranstaltninger, der 
skal mindske den alvorlige trussel mod bevarelsen af bestanden af havbars (Dicentrarchus labrax) i Det 
Keltiske Hav, Den Engelske Kanal, Det Irske Hav og den sydlige del af Nordsøen (EUT L 20 af 
27.1.2015, s. 31).  
2 Europa -Parlamentets og Rådets forordning (EU) nr.  1380/2013 af 11.  december  2013 om den fælles 
fiskeripolitik, ændring af Rådets forordning (EF) nr.  1954/2003 og (EF) nr.  1224/2009 og ophævelse af 
Rådets forordning (EF) nr.  2371/2002 og (EF) nr.  639/2004 samt Rådets  afgørelse 2004/585/EF (EUT 
L 354 af 28.12.2013, s. 22).  
3 Rådets forordning (EU) 2015/104 af 19. januar 2015 om fastsættelse for 2015 af fiskerimuligheder for 
visse fiskebestande og grupper af fiskebestande gældende for EU -farvande og for EU -fartøjer i vi sse 
andre farvande, om ændring af forordning (EU) nr.  43/2014 og om ophævelse af forordning (EU) 
nr. 779/2014 (EUT L 22 af 28.1.2015, s. 1).  
4 Rådets forordning (EU) 2015/523 af 25. marts 2015 om ændring af forordning (EU) nr. 43/2014 og 
(EU) 2015/104 for så vidt angår visse fiskerimuligheder (EUT L 84 af 28.3.2015, s. 1).  
DA 5   DA fiskere mulighed for at tilpasse der es fiskeri, således at de undgår havbars, men dog 
har mulighed for at beholde en vis mængde af utilsigtede fangster.  
(5) De bevarelsesforanstaltninger, som Irland har truffet, bør opretholdes og udvides til at 
gælde for alle EU -fartøjer, der fisker i ICES -afsnit VIIb, VIIc, VIIj og VIIk. Disse 
foranstaltninger bør også gælde i ICES -afsnit VIIa and VIIg, undtagen i de farvande 
under Det Forenede Kongeriges suverænitet, der ligger inden for 12 sømil fra 
basislinjen.   
(6) Fangsterne af havbars bør overvåges må nedligt ved indsamling af data fra 
medlemsstaterne.  
(7) Forordning (EU) 2015/104 bør derfor ændres i overensstemmelse hermed.  
(8) Denne forordning bør på grund af sin hastende karakter træde i kraft dagen efter 
offentliggørelsen i Den Europæiske Unions Tid ende  — 
VEDTAGET DENNE FORORDNING:  
Artikel 1  
 
I forordning  (EU) 2015/104 indsættes følgende som artikel 9a:  
”Artikel 9a  
 
Foranstaltninger vedrørende havbars  
1. Ud over de mængder, der er fastsat i stk. 2, er det forbudt for EU -fartøjer at 
fiske efter, opbe vare om bord, flytte, omlade eller lande fangster af havbars, 
der er taget i følgende områder:  
a) ICES -afsnit IVb, IVc, VIId, VIIe VIIf og VIIh   
b) farvande i ICES -afsnit VIIa og VIIg, der ligger inden for 12 sømil fra 
basislinjen, og som hører under Det Forenede Kongeriges suverænitet.   
2. Med henblik på stk. 1 finder følgende fangstbegrænsninger anvendelse:  
Redskabstype  Maksimal fangst af havbars tilladt pr. 
fartøj og pr. kalendermåned (kg)  
Skovlflydetrawl (OTM), parflydetrawl 
(PTM) eller andre typer flydetrawl  1 500 
Skovltrawl (OTB), alle typer bundtrawl, 
herunder snurrevod/flyshooter -vod 1 500 
Alle hildingsgarn (GN), alle slags 
drivgarn og faststående net (toggergarn)  1 000 
Alle langliner (LL), alle stang - og 
lineredskaber  1 000 
Not 3 000 
DA 6   DA 3. Benytter EU -fartøjer mere end ét redskab i en kalendermåned, gælder den 
laveste af de fangstbegrænsninger, der er fastsat i stk. 2.  
4. Fangstbegrænsningerne i stk. 2 kan ikke overføres fra en måned til en anden og 
kan ikke overdrages mellem fartøjer.  
5. EU-fartøjer må ikke beholde om bord, omlade, flytte eller lande fangster af 
havbars, der er taget i ICES -afsnit VIIb, VIIc, VIIj og VIIk , eller i farvande 
under Det Forenede Kongeriges suverænitet i ICES -afsnit VIIa og VIIg, der ligger 
uden for 12 sømil fra basislinjen.  
6. Medlemsstaterne skal senest 14 dage efter udgangen af hver måned indberette 
fangster af havbars pr. fartøj til Kommissionen med oplysning om den 
anvendte redskabstype.  
Artikel 2  
Denne forordning træder i kraft dagen efter offentliggørel sen i Den Europæiske Unions 
Tidende . 
Denne forordning er bindende i alle enkeltheder og gælder umiddelbart i hver medlemsstat.  
Udfærdiget i Bruxelles, den .  
 På Rådets vegne  
 Formand